François Truffaut

François Roland Truffaut (Paris, 1932ko otsailaren 6 - Neuilly-sur-Seine, Senako Gainak, 1984ko urriaren 21) Frantziako zinema zuzendaria izan zen, Nouvelle Vague ("Olatu Berria") korrontearen fundatzaileetakoa. Gaur egun ere Frantziako zinemaren ikurra da.

Biografia 
François Truffaut Parisen jaio zen 1932ko otsailaren 6an eta 1984ko urriaren 21an garun tumore baten ondorioz hil zen. Txikitatik irakurle sutsua izan zen, honek bere pelikuletan eragina izango du, gehienek XIX. mendeko idazle frantziarren kutsua izango dute; Balzac-ek eragin nabarmena izan zuen zuzendariarengan. Zinemak gaztetatik erakarriko du, batez ere, Hollywood-eko klasikoek eta aurrekontu txikiko pelikulek.

Truffaut ez zen bakarrik zinemagile lanetan aritu, aktore, gidoilari eta idazle baita ere aritu zen; "Zinema Hitchcocken arabera" argitaratu zuen, zazpigarren artearen erreferentziatzat hartzen den liburua.

Bere haurtzaroarekin loturiko pelikula izan zen bere estreinakoa: Laurehun kolpeak. Amodioa indar berezia izango du Truffauten filmetan, honen erakusgarri: Jules eta Jim,  Bi ingelesak eta amodioa edota Amodioa hogei urterekin. Drama printzak nabariak dira bere filmografian, amodioa edo umorea bezalako osagaiekin nahastaturik. Amerikar gaua pelikularekin Oscarra irabazi zuen; pelikula honek zinemagintzaren gaia jorratzen du, Truffautek zinemarekiko zuen miresmena argi eta garbi agertzen da.

Zinemarekiko bere grina ikusleari transmititzen saiatu zen. Beti pertsonen arreta lortzen ahalegindu zen bai bizitza pertsonalean, bai pelikuletan. Egindako filmak bere izaeraren eta haurtzaro zailaren isla izan ziren. Truffautek zinearen bidez arnasten zuen, zinemagintza ez zen bere ogibidea, bere bizitza baizik, eta hor dago Truffauten apartekotasunaren gakoa.

Filmografia 
 1955 Une Visite
 1957 Les Mistons
 1958 Une histoire d'eau (Jean-Luc Godardekin batera zuzendua)
 1959 Les Quatre Cents Coups 
 1960 Tirez sur le pianiste
 1962 Jules et Jim
 1962 Antoine et Colette
 1964 La Peau douce
 1965 Fahrenheit 451
 1967 La Mariée était en noir
 1968 Baisers volés
 1969 La Sirène du Mississippi
 1970 L'Enfant sauvage
 1970 Domicile conjugal
 1971 Les Deux anglaises et le continent
 1972 Une Belle fille comme moi
 1973 La Nuit américaine (Ingelesa ez den hizkuntza batean egindako film onenaren Oscar Sariaren irabazlea.)
 1975 L'Histoire d'Adèle H.
 1976 L'Argent de poche
 1977 L'Homme qui aimait les femmes
 1977 Close Encounters of the Third Kind (Aktorea. Zuzendaria Steven Spielberg)
 1978 La Chambre verte
 1979 L'amour en fuite
 1980 Le Dernier métro
 1981 La Femme d'à côté
 1983 Vivement dimanche!

Ikus, gainera 

 Paristar ezagunen zerrenda

Frantziako zinema zuzendariak
Zinema zuzendari onenaren César sariaren irabazleak
Paristarrak
Minbiziak hildakoak
Zuzendari Onenaren BAFTA saridunak